《饭牛歌为胡子徽作》
宋代·何梦桂

朝饭牛，饭牛原上草。
夜饭牛，饭牛霜下藁。
草香藁软牛饱肥，黄犊跳梁犍卧噍。
烟蓑雨笠犊鼻裈，髫龀饭牛今已老。
有时扣角苦劳碌，人世触蛮等双角。
古今名利成战场，不似倒骑牛背乐。
君不见齐甯戚，长夜饭牛歌白石。
漫漫待旦骭衣单，待旦示明何嗟及。
又不见百里奚未遇时，示遇饭牛人不知。
平生爵禄不入心，何故要秦五羊皮。
老翁牵牛傍流水，水不饮牛宁洗耳。
入去山中深更深，芦管一声千古意。
乾坤旦暮不曾知，那间人间荣辱事。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。